Document ID: 31997R0259

Title and Content:
ΚΑΝΟΝΙΣΜΟΣ (ΕΚ) αριθ. 259/97 ΤΗΣ ΕΠΙΤΡΟΠΗΣ της 13ης Φεβρουαρίου 1997 για κατάργηση του κανονισμού (ΕΚ) αριθ. 1482/95 για τον καθορισμό των ισοτιμιών που θα εφαρμοσθούν προσωρινώς στο πλαίσιο του κοινού δασμολογίου για τα προϊόντα των γεωργικών τομέων και ορισμένα εμπορεύματα που προέρχονται από την μεταποίηση των προϊόντων αυτών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 3290/94 του Συμβουλίου, της 22ας Δεκεμβρίου 1994, για τα αναγκαία μεταβατικά μέτρα στον τομέα της γεωργίας για την εφαρμογή των συμφωνιών που συνήφθησαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε από τον κανονισμό (ΕΚ) αριθ. 1193/96 (2), Εκτιμώντας: ότι ο κανονισμός (ΕΚ) αριθ. 1482/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 1224/96 (4), έχει καθορίσει μεταβατικά μέτρα έως τις 30 Ιουνίου 1997 για να διευκολύνει το πέρασμα στο καθεστώς που έχει προκύψει από τις συμφωνίες που συνήφθησαν στο πλαίσιο των διαπραγματεύσεων του Γύρου της Ουρουγουάης 7 ότι αυτά τα μεταβατικά μέτρα έχουν ληφθεί για να αποφευχθούν εκτροπές του εμπορίου και αναμένοντας την απόφαση του Ευρωπαϊκού Κοινοβουλίου και του Συμβουλίου επί της προτάσεως της Επιτροπής όσον αφορά την τροποποίηση του άρθρου 18 του κανονισμού (ΕΟΚ) αριθ. 2913/92 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 82/97 (6) 7 ότι αυτά τα μεταβατικά μέτρα δεν δικαιολογούνται πλέον και συνεπάγονται διοικητικές περιπλοκές μετά από την τροποποίηση του εν λόγω άρθρου 18 από τον κανονισμό (ΕΚ) αριθ. 82/97 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1482/95 καταργείται. Άρθρο 2 Ο παρών κανονισμός αρχίζει να ισχύει την 1η Μαρτίου 1997. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Φεβρουαρίου 1997.

Classification Labels:
2394
1474
1469
1466
574

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2520
656
3156
2734
2443

EuroVoc IDs (Expanded): 2520
656
3156
2734
2443

Dataset Source: meu

Split: train